Barograf

Barograf je registračný barometer, ktorý zaznamenáva časový priebeh atmosférického tlaku (tlaku vzduchu). Týmto sa líši od barometra a aneroidu, ktoré ukazujú len aktuálnu hodnotu atmosférického tlaku. Barograf, používaný v meteorológii, zaznamenáva obvykle priebeh tlaku v rámci jedného dňa.

Základom barografu je niekoľko spojených aneroidov a ručička s perom, ktoré kreslí na pomaly sa otáčajúci valec graf atmosférického tlaku v priebehu dňa. Valec sa otáča pomocou hodinového stroja. Záznam barografu sa nazýva barogram.

Okrem meteorológie sa barograf využíva napríklad v letectve – tlak vzduchu závisí okrem iného na výške a vďaka tomu je možné zaznamenávať zmeny výšky počas letu pomocou barografu.

Zdroj 

Registračné meracie prístroje
Meteorologické prístroje
Tlak